Ischia

Ischia (elparolu: Iskja) estas urbeto kaj komunumo de Italio, en la samnoma insulo. Ĝi administre apartenas al la regiono Kampanio kaj la provinco Napolo, kaj geografie la samnoma insulo estas parto de la Kampania insularo en la Golfo de Napolo de la Tirena maro, parto de pli granda Mediteranea maro. Fine de 2023 en la komunumo vivis 19 598 loĝantoj sur areo de 8.14 kvadrataj kilometroj, kio rezultigas loĝdenson de 2 408 loĝantoj/km². Kristana patrono estas la sankta Jozefo de la kruco (San Giuseppe della Croce). Najbaras la komunumoj Barano d'Ischia kaj Casamicciola Terme. Partneraj urboj La insula komunumo laŭ la stato de 2025 havas 3 internaciajn partnerajn urbojn: San-Francisko kaj Los-Anĝeleso en la subŝtato Kalifornio de Usono kaj Mar del Plata en Argentino. Krome ĝi tamen, iom nekutime, ankoraŭ havas kvar enlandajn partnerajn urbojn: Bari, Castel San Giorgio, Leni kaj Marino. Eksteraj ligiloj Oficiala retejo (itale)